sagorsarker/bangla-wikipedia huggingface dataset:
লিনবাখাউস

লিনবাখাউস () জার্মানির বাভারিয়া রাজ্যের মিউনিখের কুন্সতারিয়ালে অবস্থিত শিল্পকলা জাদুঘর।
১৮৮৭ থেকে ১৮৯১ সালের মধ্যে শিল্পী ফ্রাঞ্জ ফন লিনবাখ-এর জন্য গ্যাব্রিয়েন ভন সাইডল লিনবাখাউজ নির্মাণ করেন। ফ্লোরেনটিন নকশায় তৈরি ভবনটি পরবর্তীতে ১৯২৭-১৯২৯ সালে হান্স গ্রেসেল এবং ১৯৬৯-১৯৭২ সালে হাইনরিখ ভলবের ও রুডলফ থোনেসেন কর্তৃক বর্ধিত করা হয়। অবশ্য কিছু কক্ষ এর পুরনো নকশায় বহাল রয়েছে।
১৯২৪ সালে মিউনিখ শহর ভবনটি অধিকৃত করে। পরে ১৯২৯ সালে ভবনটিতে একটি জাদুঘর খোলা হয়। সর্বশেষ ২০০৯ সালে লিনবাখাউসের পরিসর বাড়াতে নরমান ফস্টারকে দায়িত্ব দেয়া হয়। লিনবাখাউসের নতুন ভবন তৈরিতে ১৯৭২ সালের বর্ধিত অংশ বাতিল করা হয়। ২০১৩ সালে জাদুঘরটি পুনরায় জনসাধারণের পরিদর্শনের জন্য উন্মক্ত করা হয়।
মিউনিখের শিল্পীদের বিভিন্ন ধরনের চিত্রকর্ম ও শিল্প লিনবাখাউসের গ্যালারিতে প্রদর্শনের জন্য রাখা আছে।
শুরু থেকেই মিউনিখের গথিক ঘরানার চিত্রকর্ম লিনবাখাউজের গ্যালারিতে শোভা পেনতো। গ্যালারির দেয়ালে মিউনিখের অনেক প্রতিষ্ঠিত শিল্পীর মাস্টারপীস সংরক্ষিত রয়েছে।
১৮৯২ সালে প্রতিষ্ঠিত মিউনিখের শিল্পীদের তৈরি একটি দল- মিউনিখ সেকেসন সদস্যদের চিত্রকর্মও লিনবাখাউজে বিদ্যমান। অন্তর্মুদ্রাবাদী শিল্পী লোভিস কোরিন্থ (স্বীয় পোর্ট্রেট কঙ্কালসহ, ১৮৯৬) , ম্যাক্স স্লেভগত (ডানেয়, ১৮৯৫) এবং ফ্রিতয ভন উড এর মধ্যে উল্লেখযোগ্য শিল্পীবর্গ।
লিনবাখাউস সবচেয়ে বেশি বিখ্যাত "দ্য ব্লু রাইডারের" (Der Blaue Reiter) বিশাল কলেবরের সংগ্রহের জন্য। দ্যা ব্লু রাইডার হলো একদল বহির্মুদ্রাবাদী শিল্পীর দল। দলটি ১৯১১ সালে মিউনিখে প্রতিষ্ঠিত হয়। যাদের মধ্যে ছিলেন ভাসিলি কানডিন্সকি (ইম্প্র্রশন ৩ (কনক্রিট) ১৯১১), গ্যাব্রিয়েল মুনটার ("স্টিল লাইফ উইথ সেন্ট জর্জ" ১৯১১), ফ্রানয মার্ক ("ব্লু হর্স ১" ১৯১১), অগুস্ট মাকের ("Promenade" ১৯১৩), মারিয়ানে ফন ওয়েরেফকিন ("আত্ম প্রতিকৃতি ১", আনু. ১৯১০), অ্যালেক্সি ভন জাভলেন্স্কি ("নর্তকী আলেকজান্ডার সাচারফের প্রতিকৃতি", ১৯০৯), আলফ্রেড কুবিন (The Male Sphinx ca. ১৯০৩), এবং পল ক্লী (Föhn Wind in Franz Marc's Garden 1915)। গ্যাব্রিয়েল মুনটার তার ৮০তম জন্মদিনে নিজের ১০০০টি "ব্লু রাইডার" শিল্পকর্ম লিনবাখাউজ জাদুঘরে দান করেন।
নতুন পিনাকোথেক

নতুন পিনাকোথেক (জার্মান: [ˈnɔʏ.ə pinakoˈteːk], নতুন পিনাকোথেক) জার্মানির মিউনিখে অবস্থিত একটি শিল্পকলা জাদুঘর।১৮শ ও ১৯শ সময়কালীন ইউরোপীয় শিল্পকলা এই জাদুঘরের মূল লক্ষ্য। বর্তমান পৃথিবীতে অবস্থিত ১৯শ শতকের শিল্পকলা সমৃদ্ধ জাদুঘরগুলোর মধ্যে নতুন পিনাকোথেক গুরূত্বের দিকে দিয়ে অন্যতম। পুরনো পিনাকোথেক ও আধুনিক পিনাকোথেক সহ মিউনিখের কুন্সটারারেয়াল বা শিল্পকলা এলাকা গড়ে উঠেছে।
১৮৫৩ সালে বাভারিয়ার প্রাক্তন রাজা লুডভিগ প্রথম দ্বারা জাদুঘরটি প্রতিষ্ঠিত হইয়। প্রাথমিক ভবনটি ফ্রিডোরিখ ভন গার্টনার ও অউগুস্ট ভন ভয়েট কর্তৃক নির্মিত হয়। অবশ্য দ্বিতীয় বিশ্বযুদ্ধে ভবনটি ধ্বঙ্গিস হয়ে যায়। ক্ষতিগ্রস্ত নতুন পিনাকোথেক ভবনকে ১৯৪৯ সালে একেবারের জন্য গুড়িয়ে দেয়া হয়। স্থপতি আলেকজান্ডার ফ্রাইহের ভন ব্রানকা উত্তর আধুনিকতাবাদের আদলে নতুন করে নতুন পিনাকোথেক ভবনের নকশা করেন। এই নতুন নকশাকৃত ভবন ১৯৮১ সালে খোলা হয়।
জাতীয় থিয়েটার মিউনিখ

জাতীয় থিয়েটার () জার্মানির বাভারিয়া রাজ্যের মিউনিখ শহরের ম্যাক্স-ইয়োসেফ-প্লাৎজে অবস্থিত। বাভারিয়া প্রদেশের অপেরা, বাভারিয়া প্রদেশের অর্কেস্ট্রা ও বাভারিয়া প্রদেশের ব্যালের প্রাণবিন্দু এই ঐতিহাসিক অপেরা হাউজ।
১৮১০ সালে বাভারিয়ার রাজা প্রথম ম্যাক্সিমিলান এই থিয়েটার নির্মাণের নির্দেশ দেন। কেননা, সেই সময়ের নিকটবর্তী কুভিলিয়েস থিয়েটার আকারে যথেষ্ট ছিলো না। কার্ল ভন ফিশার কর্তৃক নকশা করা হয়েছিল, যা ১৭৮২ সালের প্যারিসের ওডিয়ন স্থাপত্যের দৃষ্টান্ত হিসাবে। ১৮১১ সালের ২৬ অক্টোবর থিয়েটারের নির্মাণ কাজ শুরু হলেও ১৮১৩ সালে আর্থিক কারণে নির্মাণকাজ বন্ধ হয়ে যায়। ১৮১৭ সালে বন্ধ থাকা নির্মাণাধীন ভবনটিতে অগ্নিকাণ্ড ঘটে।
অবশেষে ১৮১৮ সালের ১২ অক্টোবর নবনির্মিত থিয়েটারটি চালু হয়। ফেরনান্দো ফ্রাঞ্জির "ডি ভিহে" (Die Weihe) মঞ্চস্থ হবার মাধ্যমে থিয়েটারটির যাত্রা শুরু হয়। তবে ১৮২৩ সালের ১৪ জানুয়ারি আরেকবার অগ্নি দূর্ঘটনায় থিয়েটারটি পুরোপুরি ধ্বংসপ্রাপ্ত হয়। এতিয়েন মিহুলের "দি বিদিয়েন ফুস" (Die beyden Füchse) নাটক চলাকালে অগ্নিকাণ্ড ঘটে। সেই সময় আগুন নেভানোর জন্য যথেষ্ট পানির সরবরাহ ঠান্ডায় জমে যাওয়ায় আগুন নেভানোর কাজ বাধাপ্রাপ্ত হয়। ঘটনাচক্রে ১৮১৮ সালে প্যারিসের ওডিয়েন থিয়েটারেও অগ্নিকাণ্ডের ঘটনা ঘটে।
লিও ভন ক্লেনযে কর্তৃক নকশাকৃত দ্বিতীয় থিয়েটারটি নব্য-গ্রিক ঘরানার আদলে নির্মিত। ত্রিভুজাকৃতির সম্মুখভাগ আর প্রবেশোপথ করিন্থিয়ান কলাম দ্বারা সজ্জিত। ১৯২৫ সালে এতে পরিবর্তন আনা হয়। এসময় একটি বৃহদাকার মঞ্চ নির্মিত হয় এবং এক্ষেত্রে উন্নত প্রযুক্তির সহায়তা নেয়া হয়। ১৯৪৩ সালের ৩ অক্টোবরের রাতে একটি বিমান হামলায় এই থিয়েটারটি ধ্বংস হয়।
তৃতীয় ও বর্তমান থিয়েটারটি ১৯৬৩ সালে নির্মিত। মূল কার্ল ভন ফিশারের নব্য-ধ্রপদী নকশা এতে প্রাধান্যতা পেয়েছে। এই নবনির্মিত থিয়েটার আকারে কিছুটা বড় এবং ২,১০০ টি আসন সমৃদ্ধ। এর চমৎকার রাজকীয় বাক্স অভ্যন্তরীণ রন্ডেলের কেন্দ্রস্থল, দুটি বৃহত ক্যারাটিড দিয়ে সজ্জিত। নতুন থিয়েটারের মঞ্চটি প্রায় এলাকা অধিকৃত করে নির্মিত। যা প্যারিসের ওপের ব্যস্তিল এবং ওয়ারশের গ্র্যান্ড থিয়েটারের পরে বর্তমানে বিশ্বের তৃতীয় বৃহত্তম থিয়েটার মঞ্চ।
থিয়েটার নির্মাণে প্রধান উপাদান হিসাবে কাঠের সামঞ্জস্যপূর্ণ ব্যবহার মাধ্যমে, মিলনায়তনে চমৎকার শ্রবণ ব্যবস্থা রয়েছে। স্থপতি গেরহার্ড মরিটস গ্রুবনার নির্মাণকালে ঘনিষ্ঠভাবে ফোয়ার (বড় হলঘর) এবং প্রধান সিঁড়িগুলির মূল আদল রক্ষা করেছিলেন। ১৯৬৪ সালের ২১ নভেম্বর জোসেফ কিলবার্থের ব্যাটনের অধীনে "ডাই ফ্রু ওহেন শ্যাট্টেনের" নাটকের প্রদর্শনীর মাধ্যমে এটি চালু করা হয়।
মার্ক অ্যান্টনি

মারকুস আন্তোনিউস (; ১৪ জানুয়ারি, খ্রিস্টপূর্ব ৮৩ - ১ আগস্ট, খ্রিস্টপূর্ব ৩০), যিনি ইংরেজিতে মার্ক অ্যান্টনি বা অ্যান্থনি () নামে পরিচিত, ছিলেন একজন রোমান রাজনীতিবিদ ও সেনাপ্রধান। তিনি স্বৈরাচারী রোমান সাম্রাজ্য থেকে রোমান প্রজাতন্ত্রে রূপান্তরে গুরুত্বপূর্ণ ভূমিকা পালন করেছিলেন।
অ্যান্টনি জুলিয়াস সিজারের সমর্থক ছিলেন এবং গল বিজয় ও সিজারের গৃহযুদ্ধকালীন তার সেনাপ্রধান হিসেবে দায়িত্ব পালন করেন। সিজার গ্রিস, উত্তর আফ্রিকা ও স্পেনে রাজনৈতিক প্রতিপক্ষদের বাতিল করার পর অ্যান্টনিকে ইতালির প্রশাসক হিসেবে নিয়োগ দেন। খ্রিস্টপূর্ব ৪৪ অব্দে সিজারের মৃত্যুর পর অ্যান্টনি সিজারের আরেকজন সেনাপ্রধান মার্কাস এমিলিউস লেপিদুস ও সিজারের পালক পুত্র অক্টাভিয়ানের পক্ষে যোগদান করেন এবং তিন-ব্যক্তির স্বৈরশাসন গঠন করেন, যা ইতিহাসবেত্তাগণ দ্বিতীয় ট্রিউমভিরেট বলে আখ্যায়িত করে। ট্রিউমভিরেরা খ্রিস্টপূর্ব ৪২ অব্দে ফিলিপ্পির যুদ্ধে সিজারের হত্যাকারীদের পরাজিত করে এবং নিজেদের মধ্যে প্রজাতন্ত্র ভাগ করে নেয়। অ্যান্টনির ভাগে পরে রোমের পূর্ব প্রদেশসমূহ, তন্মধ্যে ছিল তৎকালীন সপ্তন ক্লিওপেট্রা শাসিত মিশর রাজ্য, এবং তিনি পার্থিয়ার বিপক্ষে রোমের যুদ্ধে নেতৃত্ব দেন।
বিভিন্ন সদস্য অধিক রাজনৈতিক ক্ষমতার দিকে ধাবিত হতে থাকলে ট্রিউমভিরদের মধ্যে সম্পর্ক আন্তরিকতাশূন্য হয়ে ওঠে। অ্যান্টনি অক্টাভিয়ানের বোন অক্টাভিয়াকে বিয়ে করলে খ্রিস্টপূর্ব ৪০ অব্দে অ্যান্টনি ও অক্টাভিয়ানের মধ্যে গৃহযুদ্ধ শুরু হয়। এই বিয়ে সত্ত্বেও অ্যান্টনি ক্লিওপেট্রার সাথে প্রেমের সম্পর্ক বজায় রাখেন, যিনি তার তিন সন্তানের জন্ম দেন, যা অক্টাভিয়ানের সাথে অ্যান্টনির সম্পর্ককে আরও ছেদ ঘটায়। লেপিদুসকে খ্রিস্টপূর্ব ৩৬ অব্দে এই মৈত্রী থেকে বাদ দেওয়া হয় এবং খ্রিস্টপূর্ব ৩৩ অব্দে অ্যান্টনি ও অক্টাভিয়ানের মধ্যে দ্বিমত বাকি ট্রিউমভিরদেরও আলাদা করে দেয়। তাদের এই বৈরিতা খ্রিস্টপূর্ব ৩২ অব্দে গৃহযুদ্ধে রূপ নেয় এবং অক্টাভিয়ানের নির্দেশে রোমান সিনেট ক্লিওপেট্রার বিরুদ্ধে যুদ্ধ ঘোষণা করে ও অ্যান্টনিকে রাজদ্রোহী ঘোষণা করে। এই বছরের শেষভাগে অ্যান্টনি অ্যাক্টিয়ামের যুদ্ধে অক্টাভিয়ানের বাহিনীর কাছে পরাজিত হয়। অ্যান্টনি ও ক্লিওপেট্রা মিশরে পালিয়ে যায় এবং সেখানে তার আত্মহত্যা করে।
চাঁদপুর সদর থানা

চাঁদপুর সদর থানা বাংলাদেশের চাঁদপুর জেলার অন্তর্গত চাঁদপুর সদর উপজেলার একটি থানা।
১৮৭৮ সালে তৎকালীন ত্রিপুরা জেলার চাঁদপুর মহকুমার অধীনে চাঁদপুর থানা প্রতিষ্ঠিত হয়, যেটি বর্তমানে চাঁদপুর সদর থানা নামে পরিচিত।
চাঁদপুর সদর উপজেলার ১টি পৌরসভা ও ১৪টি ইউনিয়নের প্রশাসনিক কার্যক্রম চাঁদপুর সদর থানার আওতাধীন।
বিষ্ণুপুর ইউনিয়ন, চাঁদপুর সদর

বিষ্ণুপুর বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন।
বিষ্ণুপুর ইউনিয়নের আয়তন ৭,৪৬৭ একর।
২০১১ সালের পরিসংখ্যান অনুযায়ী বিষ্ণুপুর ইউনিয়নের জনসংখ্যা ২৭,৬৩১ জন। এর মধ্যে পুরুষ ১২,৪২৪ জন এবং মহিলা ১৫,২০৭ জন। মোট পরিবার ৬,১৪০টি।
চাঁদপুর সদর উপজেলার সর্ব-উত্তরে বিষ্ণুপুর ইউনিয়নের অবস্থান। এ ইউনিয়নের দক্ষিণে কল্যাণপুর ইউনিয়ন, পূর্বে আশিকাটি ইউনিয়ন ও মতলব পৌরসভা, উত্তরে মতলব পৌরসভা ও মতলব উত্তর উপজেলার ফরাজিকান্দি ইউনিয়ন এবং পশ্চিমে মেঘনা নদী ও রাজরাজেশ্বর ইউনিয়ন অবস্থিত।
বিষ্ণুপুর ইউনিয়ন চাঁদপুর সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।
২০১১ সালের পরিসংখ্যান অনুযায়ী বিষ্ণুপুর ইউনিয়নের সাক্ষরতার হার ৫০.১%।
আশিকাটি ইউনিয়ন

আশিকাটি বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন।
আশিকাটি ইউনিয়নের আয়তন ২,৮২৫ একর।
২০১১ সালের পরিসংখ্যান অনুযায়ী আশিকাটি ইউনিয়নের জনসংখ্যা ২৪,০১৫ জন। এর মধ্যে পুরুষ ১১,৩৭০ জন এবং মহিলা ১২,৬৪৫ জন। মোট পরিবার ৫,০৭৫টি।
চাঁদপুর সদর উপজেলার উত্তরাংশে আশিকাটি ইউনিয়নের অবস্থান। এ ইউনিয়নের পশ্চিমে বিষ্ণুপুর ইউনিয়ন ও কল্যাণপুর ইউনিয়ন, দক্ষিণে মৈশাদী ইউনিয়ন, পূর্বে শাহ মাহমুদপুর ইউনিয়ন, উত্তর-পূর্বে মতলব দক্ষিণ উপজেলার উপাদী দক্ষিণ ইউনিয়ন এবং উত্তরে মতলব পৌরসভা অবস্থিত।
আশিকাটি ইউনিয়ন চাঁদপুর সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।
২০১১ সালের পরিসংখ্যান অনুযায়ী আশিকাটি ইউনিয়নের সাক্ষরতার হার ৬০.৬%।
কল্যাণপুর ইউনিয়ন

কল্যাণপুর বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন।
কল্যাণপুর ইউনিয়নের আয়তন ৫,৬৩৭ একর।
২০১১ সালের পরিসংখ্যান অনুযায়ী কল্যাণপুর ইউনিয়নের জনসংখ্যা ১৪,৮৬০ জন। এর মধ্যে পুরুষ ৬,৯১৮ জন এবং মহিলা ৭,৯৪২ জন। মোট পরিবার ৩,২৯৯টি।
চাঁদপুর সদর উপজেলার উত্তরাংশে কল্যাণপুর ইউনিয়নের অবস্থান। এ ইউনিয়নের উত্তরে বিষ্ণুপুর ইউনিয়ন, পূর্বে আশিকাটি ইউনিয়ন, দক্ষিণে মৈশাদী ইউনিয়ন ও তরপুরচণ্ডী ইউনিয়ন এবং পশ্চিমে মেঘনা নদী ও রাজরাজেশ্বর ইউনিয়ন অবস্থিত।
কল্যাণপুর ইউনিয়ন চাঁদপুর সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।
২০১১ সালের পরিসংখ্যান অনুযায়ী কল্যাণপুর ইউনিয়নের সাক্ষরতার হার ৬২.১%।
শাহ মাহমুদপুর ইউনিয়ন

শাহ মাহমুদপুর বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন।
শাহ মাহমুদপুর ইউনিয়নের আয়তন ৩,৩৮৬ একর।
২০১১ সালের পরিসংখ্যান অনুযায়ী শাহ মাহমুদপুর ইউনিয়নের জনসংখ্যা ২৪,৮৫৬ জন। এর মধ্যে পুরুষ ১১,৮৪৮ জন এবং মহিলা ১৩,০০৮ জন। মোট পরিবার ৫,৩৫৬টি।
চাঁদপুর সদর উপজেলার পূর্বাংশে শাহ মাহমুদপুর ইউনিয়নের অবস্থান। এ ইউনিয়নের পশ্চিমে আশিকাটি ইউনিয়ন ও মৈশাদী ইউনিয়ন, দক্ষিণে ফরিদগঞ্জ উপজেলার বালিথুবা পশ্চিম ইউনিয়ন, পূর্বে রামপুর ইউনিয়ন ও হাজীগঞ্জ উপজেলার বাকিলা ইউনিয়ন এবং উত্তরে মতলব দক্ষিণ উপজেলার উপাদী দক্ষিণ ইউনিয়ন অবস্থিত।
শাহ মাহমুদপুর ইউনিয়ন চাঁদপুর সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।
২০১১ সালের পরিসংখ্যান অনুযায়ী শাহ মাহমুদপুর ইউনিয়নের সাক্ষরতার হার ৫৫%।
রামপুর ইউনিয়ন, চাঁদপুর সদর

রামপুর বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন।
রামপুর ইউনিয়নের আয়তন ৩,০২৫ একর।
২০১১ সালের পরিসংখ্যান অনুযায়ী রামপুর ইউনিয়নের জনসংখ্যা ২১,৮৯২ জন। এর মধ্যে পুরুষ ১০,১৮৬ জন এবং মহিলা ১১,৭০৬ জন। মোট পরিবার ৪,৬৬১টি।
চাঁদপুর সদর উপজেলার সর্ব-পূর্বে রামপুর ইউনিয়নের অবস্থান। এ ইউনিয়নের পশ্চিমে শাহ মাহমুদপুর ইউনিয়ন, দক্ষিণে ফরিদগঞ্জ উপজেলার বালিথুবা পশ্চিম ইউনিয়ন ও বালিথুবা পূর্ব ইউনিয়ন, পূর্বে হাজীগঞ্জ উপজেলার হাজীগঞ্জ সদর ইউনিয়ন এবং উত্তরে হাজীগঞ্জ উপজেলার বাকিলা ইউনিয়ন অবস্থিত।
রামপুর ইউনিয়ন চাঁদপুর সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ। এটি ১২টি মৌজায় বিভক্ত এবং এ ইউনিয়নের গ্রামগুলো হলো:
২০১১ সালের পরিসংখ্যান অনুযায়ী রামপুর ইউনিয়নের সাক্ষরতার হার ৬৬.২%। এ ইউনিয়নে ১টি কলেজ, ১টি কামিল মাদ্রাসা, ৩টি মাধ্যমিক বিদ্যালয়, ৮টি মাদ্রাসা এবং ১৬টি প্রাথমিক বিদ্যালয় রয়েছে।
সড়ক পথে: চাঁদপুর-কুমিল্লা মহাসড়ক হতে মহামায়া –ছোটসুন্দর-বদর খোলা –কামরাঙ্গা বাজার –মনিহার হয়ে বাকিলা বাজার।
রেলওয়ে: চাঁদপুর -লাকসাম রুটে মধুরোড স্টেশন।
জমজমা খালটি রামপুর ইউনিয়নের বৃহৎ খাল। জমজমা খালটি ডাকাতিয়া নদী হতে উৎপন্ন হয়ে আলগী সকদী পাঁচগাঁও দিয়ে রাজারগাঁও হয়ে মতলবে প্রবেশ করেছে।
১. ছোটসুন্দর বাজার
২. কামরাঙ্গা বাজার
৩. রাজার হাট বাজার
৪. আলগী পোলের গোড়া বাজার
৫. বদরখোলা বাজার
১. ডাকাতিয়া নদীর পাড়
২. প্রায় ৩০০ বছরের পুরাতন মোঘল আমলের মসজিদ
অত্র উপজেলার মানুষ বাংলাভাষী। কুমিল্লা চাঁদপুর অঞ্চলের ভাষার বৈশিষ্ট্য একই রকম, একই সাংস্কৃতিক পরিমণ্ডলে অবস্থিত বলে এর লোক সংস্কৃতি, লোক ঐতিহ্য, লোক ক্রীড়া আচার অনুষ্ঠান প্রায় একই রকম। এখানকার মানুষ প ও ফ স্থলে “হ” উচ্চারন করে। যেমন- পানি<হানি, ফুল<হুল। আমি<আঁই। 'কলা' উচ্চারণ স্থানীয়ভাবে “কেলা” বলা হয়। ক্রিয়াপদে পুরুষ ভেদে “ছত্তি”, “ছেন্নি” উচ্চারিত হয়। “এ” স্থলে অনেক ক্ষেত্রে “অ” উচ্চারিত হয়। যেমন- এখন<অন।
“মহাপ্রাণ” ব্যবহার নেই বল্লেই চলে
যেমন-গ,চ,ট,ত,প,স এর ব্যবহার বেশি। অন্যদিকে ঘ,ছ,ঠ,থ,ফ,ভ,শ এর ব্যবহার খুবই সীমিত। কোন কোন ক্ষেত্রে “ঠ” এর স্থানে “ড” উচ্চারিত হয় যেমন কাঠাল<কাঁডাল।
অঞ্চলভেদে চাঁদপুর এলাকার ভাষা ব্যবহারে কিছু ভিন্নতা লক্ষ্য করা যায়। বিশেষ করে যারা শাহবাজপুর থেকে লক্ষ্মীপুরে বসতী গড়েছে তাদের ভাষাগত প্রভেদ সহজেই ধরা পড়ে। এছাড়া ফরিদপুর এলাকা থেকে আগত লোকদের মুখের ভাষার কিছুটা ভিন্নতা রয়েছে।
এছাড়া ও পুঁথি পাঠছাড়াও এই অঞ্চলের মানুষ বিভিন্ন উৎসবে পালাগান, বিয়ের গান, মার্ফতি গান, গোঁসা গান, খেমটা গানের আয়োজন করে থাকে। 
চেয়ারম্যানঃ আল মামুন পাটোয়ারি
রামপুর ইউনিয়নের অফিসিয়াল সরকারী ওয়েবসাইট
মাজহার খান

মাজহার খান (মৃত্যু: ১৬ সেপ্টেম্বর ১৯৯৮) ছিলেন ভারতীয় চলচ্চিত্র ও টেলিভিশন অভিনেতা, প্রযোজক এবং পরিচালক।
মাজহার ১৯৭৯ সালের চলচ্চিত্র সম্পর্কে অভিনয়ের মাধ্যমে বলিউড চলচ্চিত্র অঙ্গনে আত্মপ্রকাশ করেন। তিনি ১৯৮০ সালের চলচ্চিত্র শান এ অভিনয়ের সুবাদে সুপরিচিত, যেটি রমেশ সিপ্পি পরিচালনা করেছিলেন এবং অমিতাভ বচ্চন এবং শশী কাপুর প্রধান চরিত্রে অভিনয় করেছিলেন।
খান দিলীপ কুমারের ভাগ্নে রুবাইনার সাথে বিবাহ বন্ধনে আবন্ধ হয়েছিলেন, বিবাহিত জীবনে এই দম্পতির একটি ছেলে সন্তান ছিল। তার সাথে বিবাহ বিচ্ছেদের পর তিনি বিয়ে করেন অভিনেত্রী জীনাত আমানকে, যিনি তার থেকে ১০ বছরের বেশি বয়সী ছিলেন, এখানে ২জন ছেলে সন্তান ছিল। মাজহার ১৬ সেপ্টেম্বর ১৯৯৮ তারিখে মৃত্যুবরণ করেন।
পেন্ড্রো

পেন্ড্রো (কুর্দি ভাষায়: Pêndro, پێندرۆ ; ইংরেজি ভাষায়: Pendro) ইরাকি কুর্দিস্তানের একটি কুর্দি গ্রাম, তুরস্কের সীমান্তের কাছে ইরিবিল প্রদেশে অবস্থিত, এটি বার্সান থেকে প্রায় ১৫-১৮ কিমি উত্তরে অবস্থিত, জনসংখ্যার ২৫৪০ জন মানুষ.
দরবার (চলচ্চিত্র)

দরবার হলো ২০২০ সালের একটি তামিল চলচ্চিত্র, যেটি পরিচালনা করেছেন এ আর মুরুগাদোস ও প্রযোজনা করেছেন আল্লিরাজাহ সুবাস্কারান। চলচ্চিত্রটিতে অভিনয় করেছেন রজনীকান্ত, প্রকাশ রাজ,
নয়নতারা ,নিবেদা থমাস, প্রতীক বব্বরসহ আরো অনেকে। চলচ্চিত্রটির চিত্রগ্রহণ ২০১৯ সালের ৯ এপ্রিল লাইকা প্রোডাকশনস টুইটারে চলচ্চিত্রটির ফার্স্ট লুক পোস্টার প্রকাশ করে। চলচ্চিত্রটি ২০২০ সালের ৯ জানুয়ারি পোঙ্গল উৎসব উপলক্ষে মুক্তি পায়।
২০১৯ সালের ১০ এপ্রিল চলচ্চিত্রটির মুখ্য চিত্রগ্রহণ শুরু হয়।
চলচ্চিত্রটির গানগুলোর সুরারোপ করবেন অনিরুধ রবিচন্দর এবং গানগুলো সনি মিউজিক ইন্ডিয়ার অধীনে মুক্তি পাবে। চলচ্চিত্রটির গানগুলো লিখবেন বিবেক, মাধান কার্কি ও পা. বিজয়।
চলচ্চিত্রটি ২০২০ সালের ৯ জানুয়ারি পোঙ্গল উৎসবে মুক্তি পায়।
নাসির খান (ভারতীয় অভিনেতা)

নাসির খান (১১ জানুয়ারী ১৯২৪ – ৩ মে ১৯৭৪) ছিলেন একজন ভারতীয় চলচ্চিত্র অভিনেতা। তিনি ছিলেন প্রখ্যাত অভিনেতা দিলীপ কুমারের ছোট ভাই। নাসির খান ১৯৪৫ সালে মাজদুর চলচ্চিত্রের মাধ্যমে অভিনয় জগতে প্রবেশ করেন। কয়েকটি চলচ্চিত্রে কাজ করার পর, তিনি লাহোরে চলে আসেন এবং ১৯৪৮ সালে তিনি প্রথম পাকিস্তানি চলচ্চিত্র "তেরি ইয়াদ" এ অভিনয় করেন।
নাসির খান আয়েশা বেগম ও লালা গোলাম সারওয়ার আলী খানের ঘরে ১২ ভাই বোনের সংসারে মুম্বাইয়ের হিন্দকো-ভাষাভিত্তিক আওয়ান পরিবারে জন্মগ্রহণ করেন। তার পিতা একজন জমিদার ও ফল ব্যবসায়ী ছিলেন, যিনি পেশোয়ার ও দেওলালীতে বাগানের মালিক ছিলেন।
নাসির খান প্রথমে প্রখ্যাত চলচ্চিত্র নির্মাতা নাজির আহমেদ খানের কন্যা সুরাইয়া নাজিরকে বিয়ে করেছিলেন। এই দম্পতির ঘরে এক মেয়ে নাহিদ খানের জন্ম হয়। পরবর্তী তিনি অভিনেত্রী বেগম পারার সাথে বিবাহ বন্ধনে আবদ্ধ হন এবং তাদের ছেলে সন্তান আইয়ুব খান একজন অভিনেতা।
নাসির খান মাত্র ৫০ বছর বয়সে ১৯৭৪ সালের মে মাসে মৃত্যুবরণ করেন। মৃত্যুর আগে তিনি প্রায় দশ বছর পর ইয়াদ কি বারাত (১৯৭৩) চলচ্চিত্রে একটি ছোট চরিত্রে অভিনয় করেছিলেন এবং তার সর্বশেষ চলচ্চিত্র বৈরাগ (১৯৭৬) মৃত্যুর পর মুক্তি পায়।
নোরা ফাতেহি

নোরা ফাতেহি (জন্ম: ৬ ফেব্রুয়ারি ১৯৯২) একজন কানাডিয়ান নৃত্যশিল্পী, মডেল, অভিনেত্রী ও গায়িকা। তিনি এসেছেন এক মরোক্কান-কানাডিয়ান পরিবার থেকে এবং বেড়ে উঠেছেন কানাডায়। বিভিন্ন সাক্ষাৎকারে তিনি 'হৃদয়ে ভারতীয়' বলে নিজেকে অভিহিত করে থাকেন। "রোয়ার:টাইগার্স অব দ্য সুন্দরবনস" চলচ্চিত্রে অভিনয়ের মাধ্যমে তার বলিউডে অভিষেক ঘটেছিল। তিনি তেলুগু চলচ্চিত্র "টেম্পার", "" ও "কিক ২" চলচ্চিত্রে আইটেম গানে পারফর্ম করে জনপ্রিয়তা অর্জন করেন। ২০১৫ সালে তিনি "বিগ বস"- এ প্রতিযোগী ছিলেন এবং ৮৪ তম দিনে তিনি প্রতিযোগিতা থেকে বিদায় নেন। ২০১৬ সালে তিনি নাচবিষয়ক আপাতবাস্তব টেলিভিশন অনুষ্ঠান ""ঝলক দিখলা যা"" তে অংশ নিয়েছিলেন।
বলিউড চলচ্চিত্র "রোয়ার: দ্য টাইগার্স অব দ্য সুন্দরবনস"-এ অভিনয়ের মাধ্যমে তার চলচ্চিত্রাঙ্গনে অভিষেক ঘটে। এরপর তিনি পুরী জগন্নাথের তেলুগু চলচ্চিত্র "টেম্পার" এ একটি আইটেম গানে পারফর্ম করেন। তিনি ইমরান হাশমি অভিনীত ২০১৫ সালের চলচ্চিত্র "মি. এক্স" এ বিশেষ ভূমিকায় অভিনয় করেন।
এরপর তিনি "" ও "কিক ২" চলচ্চিত্রে আইটেম গানে পারফর্ম করেন।
২০১৫ সালের জুনে তিনি তেলুগু চলচ্চিত্র "শের" এ অভিনয়ের জন্য চুক্তিবদ্ধ হন। ২০১৫ সালের আগস্টে তিনি আরেকটি তেলুগু চলচ্চিত্র "লোফার"-এ অভিনয়ের জন্য চুক্তিবদ্ধ হন। সে বছরের নভেম্বরে তিনি "উপ্রি" চলচ্চিত্রে চুক্তিবদ্ধ হন। তিনি ২০১৫ সালের ডিসেম্বর 'ওয়াইল্ড কার্ড' নিয়ে "বিগ বস"-এর প্রতিযোগী হিসেবে নাম লেখান। তিনি প্রতিযোগিতায় ৩ সপ্তাহ টিকে ছিলেন। তিনি ২০১৬ সালের "ঝলক দিখলা যা" র অন্যতম প্রতিযোগী ছিলেন। ২০১৬ সালে তিনি "মাই বার্থডে সং" শিরোনামের একটি চলচ্চিত্রে অভিনয় করেন।
২০১৯ সালের ফেব্রুয়ারিতে তিনি টি সিরিজের সাথে কোম্পানিটির আসন্ন চলচ্চিত্র, মিউজিক ভিডিও, ওয়েব সিরিজ ও ওয়েব মুভিজে অভিনয়ের জন্য চুক্তিবদ্ধ হন।
নোরা ফাতেহির মাতৃভাষা ইংরেজি হলেও তিনি আরবি, হিন্দি, ও ফরাসি ভাষায় কথা বলতে পারেন।
কাজিম উদ্দিন আহম্মেদ

কাজিম উদ্দিন আহম্মেদ (জন্ম: ২৩ মার্চ ১৯৬৬) বাংলাদেশি রাজনীতিবিদ। তিনি ময়মনসিংহ-১১ আসনের সাবেক সংসদ সদস্য ।
কাজিম উদ্দিন আহম্মেদের জন্ম ২৩ মার্চ ১৯৬৬ সালে ময়মনসিংহে ভালুকার মল্লিকবাড়ী ইউনিয়নে। তার পিতা মুক্তিযোদ্ধা, আফসার বাহিনীর প্রতিষ্ঠাতা ও কমান্ডার প্রয়াত আফসার উদ্দিন আহাম্মেদ, তার মাতা খায়রুন নেছা আফসারও মুক্তিযোদ্ধা ছিলেন। তিনি ধলিয়া বহুলী স্কুল এন্ড কলেজ থেকে পড়াশুনা করে ঢাকায় চলে আসেন। উত্তরা ইউনিভার্সিটি ও জগন্নাথ কলেজে তিনি পড়ালেখা করেন। তার শিক্ষাগত যোগ্যতা বিএসসি অনার্স, রাষ্ট্রবিজ্ঞানে এমএসএস এবং এলএলবি।
তার দ্বিতীয় স্ত্রী জেসমিন এরশাদ পুতুল।
কাজিম উদ্দিন আহম্মেদ একাদশ জাতীয় সংসদ নির্বাচনে আওয়ামীলীগের প্রার্থী হিসেবে ময়মনসিংহ -১১ আসন থেকে সংসদ সদস্য নির্বাচিত হন।
তিনি ১৯৮৫ সালে ছাত্রলীগের রাজনীতিতে সম্পৃক্ত হন। ১৯৮৭ সালে জগন্নাথ কলেজের রাষ্ট্র বিজ্ঞান বিভাগে ছাত্রলীগের সভাপতি নির্বাচিত হন। ১৯৮৯ সালে ভালুকা উপজেলা ছাত্রলীগের আহবায়কের দায়িত্ব পান। ১৯৯০ থেকে ১৯৯৪ সাল পর্যন্ত তিনি ভালুকা উপজেলা ছাত্রলীগের সভাপতি ছিলেন। ১৯৯৪ থেকে ২০০২ সাল পর্যন্ত ভালুকা উপজেলা যুবলীগের সাধারণ সম্পাদক হিসেবে দায়িত্ব পালন করেন। ২০০২ সালে ভালুকা যুবলীগের সভাপতি নির্বাচিত হয়ে ২০১৫ সাল পর্যন্ত দায়িত্বে ছিলেন। ২০০৩ সালে তিনি ভালুকা উপজেলা ও ভালুকা পৌর আওয়ামী লীগের সদস্য হন। বর্তমানে তিনি ময়মনসিংহ জেলা, ভালুকা উপজেলা এবং ভালুকা পৌর আওয়ামী লীগের সদস্য। ২০০৯ থেকে ২০১৪ সাল পর্যন্ত তিনি ভালুকা উপজেলা পরিষদে চেয়ারম্যানের দায়িত্ব পালন করেন।
অসীম কুমার উকিল

অসীম কুমার উকিল একজন বাংলাদেশী রাজনীতিবিদ যিনি নেত্রকোণা-৩ আসনের সাবেক সংসদ সদস্য। তিনি বাংলাদেশ ছাত্রলীগের সাবেক সাধারণ সম্পাদক ছিলেন। বর্তমানে তিনি বাংলাদেশ আওয়ামী লীগের সংস্কৃতিক বিষয়ক সম্পাদক হিসেবে দায়িত্ব পালন করছেন। নানান কর্মকাণ্ডে ভিতর্কিত ও আলোচিত সংসদ সদস্য ছিলেন তিনি।
অসীম কুমার উকিলের জন্ম নেত্রকোণা জেলায়। তার স্ত্রী ও সাবেক সংসদ সদস্য অপু উকিল বাংলাদেশ যুব মহিলা লীগের প্রতিষ্ঠাতা সাধারণ সম্পাদক ও সংরক্ষিত নারী আসনের সাবেক সংসদ সদস্য।
কুমারের রাজনৈতিক জীবন শুরু বাংলাদেশ ছাত্রলীগের মাধ্যমে। বর্তমানে তিনি বাংলাদেশ আওয়ামী লীগের সাংস্কৃতিক সম্পাদক। পূর্বে তিনি বাংলাদেশ ছাত্রলীগের সাধারণ সম্পাদক এবং আওয়ামী লীগের উপ-প্রচার সম্পাদক ছিলেন। তিনি ২০১৮ সালের একাদশ জাতীয় সংসদ নির্বাচনে সংসদ সদস্য নির্বাচিত হন।
২০১৯ সালের ১১ ডিসেম্বর অসীম কুমার উকিল এবং তার স্ত্রী অপু উকিলের বিরুদ্ধে দুর্নীতির অভিযোগ এনে তদন্তপূর্বক আইনগত ব্যবস্থা নিতে দুর্নীতি দমন কমিশনের কাছে আবেদন করেন নেত্রকোনা জেলা কৃষকলীগের সভাপতি কেশব রঞ্জন সরকার। কিন্তু দুদক কোনো পদক্ষেপ না নেওয়ায় ২০২০ সালের ৮ মার্চ আইনজীবী তৌহিদুল ইসলাম কেশব রঞ্জন সরকারের পক্ষে হাইকোর্টে রিট আবেদন করেন। এ রিট আবেদনের ওপর প্রাথমিক শুনানি শেষে হাইকোর্ট দুদককে রিটকারীর আবেদন নিষ্পত্তি করার জন্য মৌখিকভাবে নির্দেশ দেয়।
তাছাড়াও যখন তিনি সংসদ সদস্য ছিলেন নানা রকম সমালোচনার মুখোমুখি হয়েছেন। তৃণমূল আওয়ামী লীগের ও সহযোগী সংগঠনের অনেক নেতাকর্মির দাবি, এমপি হবার পর তৃণমূলের কর্মীদের থেকে তিনি অনেকটা বিচ্ছিন্ন হয়ে গেছেন।
মানু মজুমদার

মানু মজুমদার ( - ২১ মে ২০২৪) একজন বাংলাদেশি রাজনীতিবিদ। তিনি নেত্রকোণা-১ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
মানু মজুমদারের জন্ম সালে কিশোরগঞ্জ জেলায়। 
ঢাকার কিশোরগঞ্জের বাসিন্দা মজুমদার ৩০ ডিসেম্বর ২০১৮ আওয়ামী লীগের প্রার্থী হিসেবে নেত্রকোনা-১ আসন থেকে সংসদ সদস্য নির্বাচিত হন এবং পরবর্তীতে নেত্রকোনার ভোটার হন। তিনি ২৪৯,৭৩৮ ভোট পেয়েছিলেন এবং তার নিকটতম প্রতিদ্বন্দ্বী বাংলাদেশ জাতীয়তাবাদী দলের কায়সার কামাল ১৬,৩৩২ ভোট পেয়েছিলেন। তিনি নেত্রকোনা-১ আসনের সাবেক সংসদ সদস্য ছবি বিশ্বাসের শ্যালক। আওয়ামী লীগ সমর্থকরা তাকে "বহিরাগত" বলে আখ্যায়িত করে তার মনোনীত প্রতিবাদ জানায়। নেত্রকোনায় আসার পথে মজুমদারের গাড়ি ভাঙচুর করে বিক্ষোভকারীরা। মজুমদার এমপি মনোনীত হওয়ার আগে গণভবনের সার্ভার হিসেবে কাজ করেছেন।
ওহেল ইয়াকব সিনাগোগ

ওহেল ইয়াকব () জার্মানির মিউনিখে অবস্থিত একটি সিনাগোগ বা ধর্মস্থান। ২০০৪ থেকে ২০০৬ সালের সময়কালে মিউনিখের ইহুদি সম্প্রদায়ের প্রধান সিনাগোগ হিসেবে জাঙ্খট-ইয়াকবস-প্লাৎজে এটি নির্মিত হয়। ২০০৬ সালের ৯ নভেম্বর ক্রিস্টালনাখটের ৬৮তম বার্ষিকী উপলক্ষ্যে এর উদ্‌বোধন করা হয়। ভবনটি বর্তমানে নতুন ইহুদি সেন্টারের অংশ। সিনাগোগটি মিউনিখের ইউহুদি জাদুঘর এবং সম্প্রদায় কেন্দ্র হিসেবেও ব্যবহৃত হয়।
স্থপতি রিনা ভান্ডেল-হুফার এবং ওলফগ্যাং লর্খ এক স্থাপত্য নকশা প্রতিযোগিতায় ২০০২ সালের ৬ জুলাই পুরস্কার জেতেন। এরই প্রেক্ষিতে তারা ওহেল ইয়াকব নকশার সুযোগ পান। এর আগে স্থপতিদ্বয় ড্রেসডেনের নতুন সিনাগোগ নির্মাণ শেষ করেন। ২০০৫ সালের ২৫ অক্টোবর "টপিং আউট" বা শীর্ষ নির্মাণ অনুষ্ঠান আয়োজিত হয়। উদ্বোধনী অনুষ্ঠানের নেতৃত্ব প্রদান করেছিরেন জার্মানিতে ইহুদিদের কেন্দ্রীয় কাউন্সিলের সভাপতি শার্লটে ক্নুবলখ এবং মিউনিখের অর্থডক্স ইহুদি সম্প্রদায়ের প্রধান।
সিনাগোগটি একটি ঘন কংক্রিটের কাঠামো যার নিচের অংশ ট্র্যাভেরাইন পাথর এবং শীর্ষস্থান কাচের ঘনক দ্বারা আবৃত। কাচের ছাদটি তাঁবুর (ওহেল) প্রতিনিধিত্ব করে, যা মূলত মরুভূমিতে মূসার ৪০ বছরের যাত্রার প্রতীক। মূল প্রবেশদ্বার বুদাপেস্টে নির্মিত হয়েছিল যেটি হিব্রু লিপিতে মূসার দশ আদেশের চিত্রিত রূপ।
বর্তমান সিনাগোগটিত প্রায় সাড়ে পাঁচশ উপাসকের একসাথে বসার ব্যবস্থা রয়েছে। এটি নির্মাণে প্রায় ৫৭ মিলিয়ন ইউরো (প্রায় ৭২ মিলিয়ন মার্কিন ডলার সমমূল্যের) ব্যায় হয়েছিল, যার অর্থায়ন বাভারিয়া রাজ্যের মিউনিখ শহর, মিউনিখের ইহুদি সম্প্রদায় এবং ব্যক্তিগত অনুদান থেকে সংগৃহীত।
মিউনিখের মূল সিনাগোগ ১৯৩৮ সালের জুনে ধ্বংস হয়। বর্তমান সিনাগোগ থেকে মাত্র কয়েক ব্লক দূরে এই পুরনো সিনাগোগটি এখন পার্কিংয়ের স্থান হিসেবে ব্যবহৃত হয়।
২০০৩ সালে নব্য নাৎসিবাদের একটি দল এই সিনাগোগে বোমা বিস্ফোরনের পরিকল্পনা করে বলে জার্মান কর্তৃপক্ষের এক তদন্তে জানা যায়। সেই সময়ে নিরাপত্তা বর্ধিত করার পাশাপাশি ইহুদি গণহত্যার সময়ে শুধুমাত্র মিউনিখ শহরেই হত্যাকৃত ৪০০০ ইহুদির স্মরণে একটি স্মারক কক্ষ তৈরির সিদ্ধান্ত নেয়া হয়। সিনাগোগ ও ইহুদি সম্প্রদায় কেন্দ্রের মধ্য দিয়ে একটি ভূগর্ভস্থ্য টানেল গঠনে এই স্মারক কক্ষটি নির্মিত হয়।
মরযাওয়াঁ

মরযাওয়াঁ (বাংলা: মর‍তে হবে; পাঞ্জাবী: ਮਰਜਾਵਾਂ "marjāvā̃") একটি আসন্ন হিন্দি ভাষার চলচ্চিত্র, যেটি পরিচালনা করেছেন মিলাপ জাভেরি ও চলচ্চিত্রটিতে মুখ্য ভূমিকায় অভিনয় করেছেন রিতেশ দেশমুখ, সিদ্ধার্থ মালহোত্রা, রাকুল প্রীত সিং
ও তারা সুতারিয়া। চলচ্চিত্রটি ২০১৯ সালের ৮ নভেম্বর মুক্তি পায়।
চলচ্চিত্রটির মুখ্য চিত্রগ্রহণ ২০১৮ সালের ৭ ডিসেম্বর শুরু হয়। এরপর চলচ্চিত্রটির দ্বিতীয় ধাপের চিত্রগ্রহণ পরের বছরের জানুয়ারি মাসের মাঝামাঝিতে শুরু হয় এবং মার্চে গিয়ে শেষ হয়।
চলচ্চিত্রটির অফিশিয়াল পোস্টার ২০১৮ সালের ৩০ অক্টোবর মুক্তি পায় এবং সে দিন চলচ্চিত্রটি ২০১৯ সালের ২ অক্টোবর মুক্তি পাবে বলে ঘোষণা করা হয়।
সহিদুল্লাহ খান

সহিদুল্লাহ খান একজন বাংলাদেশি রাজনীতিবিদ ও পঞ্চম জাতীয় সংসদ সদস্য। সহিদুল্লাহ খান সিরাজগঞ্জ-৫ আসন থেকে ১৯৯১ সালে পঞ্চম জাতীয় সংসদ নির্বাচন এবং ফেব্রুয়ারি ১৯৯৬ ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দল (বিএনপি)র মনোনয়নে সংসদ সদস্য নির্বাচিত হন।
সহিদুল্লাহ খানের জন্ম সিরাজগঞ্জ জেলায়। তিনি উচ্চ শিক্ষিত।
সহিদুল্লাহ খান রাজনীতিতে সক্রিয় ছিলেন এবং তিনি সিরাজগঞ্জ-৫ আসন থেকে ১৯৯১ সালে পঞ্চম জাতীয় সংসদ নির্বাচনে বাংলাদেশ জাতীয়তাবাদী দল (বিএনপি)র মনোনয়নে সংসদ সদস্য নির্বাচিত হন এবং একই আসন থেকে ১৯৯৬ সালে ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দল (বিএনপি)র মনোনয়নে পর পর দ্বিতীয় বার সংসদ সদস্য নির্বাচিত হয়েছেন। পরবর্তীতে একই সালের ১৯৯৬ সালে জুন মাসের ষষ্ঠ জাতীয় সংসদ নির্বাচনে তে আব্দুল লতিফ বিশ্বাস এর কাছে পরাজিত হয়।
তারা সুতারিয়া

তারা সুতারিয়া (জন্ম: ১৯ নভেম্বর ১৯৯৫) হলেন একজন ভারতীয় অভিনেত্রী ও গায়িকা। ২০১০ ডিজনি ইন্ডিয়ার "বিগ বাড়া বুম" এর মাধ্যমে তিনি মিডিয়া জগতে যাত্রা শুরু করেন। এরপর ,তিনি ঐ চ্যানেলেই "দ্য স্যুট লাইফ অব করণ অ্যান্ড কবির" ও "ওয়ে জ্যাসি" শিরোনামের ধারাবাহিকে অভিনয় করেন। ২০১৯ সালে "স্টুডেন্ট অব দ্য ইয়ার ২" এ অভিনয়ের মাধ্যমে তার বড় পর্দায় অভিষেক ঘটে।
তারা সুতারিয়া জন্মেছিলেন ১৯৯৫ সালের ১৯ নভেম্বরে। পিয়া নামের তার এক জমজ বোন আছে। তারা দুজনেই যুক্তরাজ্য থেকে ক্ল্যাসিকাল ব্যালে, আধুনিক নৃত্য ও ল্যাটিন আমেরিকার নৃত্য শিখেছিলেন। সাত বছর বয়সে তিনি পেশাদার গায়িকা হিসেবে যাত্রা শুরু করেছিলেন এবং অপেরা ও সঙ্গীত প্রতিযোগিতায় তখন থেকে গান গাওয়া শুরু করেন। তিনি সেন্ট অ্যান্ড্রুজ কলেজ অব আর্টস, সাইন্স অ্যান্ড কমার্স থেকে গণমাধ্যম বিষয়ের উপর স্নাতক ডিগ্রি লাভ করেন
তারা সুতারিয়া ডিজনি চ্যানেল ইন্ডিয়ায় ভিডিও জকি হিসেবে কর্মজীবন শুরু করেন। এছাড়াও তিনি ভারত ও ভারতের বাইরের চলচ্চিত্র ও বিজ্ঞাপনের জন্য গান গাইতে থাকেন। তার গাওয়া 'স্লিপিন' থ্রো মাই ফিঙ্গার' "ব্লেম ইট অন ইয়াশরাজ" শিরোনামের একটি মঞ্চনাটকে ব্যবহৃত হয়। তিনি রাঈল পদমসীর মঞ্চনাটক "গ্রিজ" এ মুখ্য অভিনয় অভিনয় করা ছাড়াও লন্ডন, টোকিও, মুম্বাই ও লাভাসায় কনসার্টে গান গেয়েছেন। তিনি লুইজ ব্যাঙ্কস, মিকি ম্যাকক্লিয়ারির মত শিল্পীদের সাথে একই কনসার্টে গান গেয়েছেন। তিনি ২০০৮ সালে 'পোগো অ্যামাজিং কিডস অ্যাওয়ার্ড' এ সেরা সাত প্রতিযোগীর একজন ছিলেন।
২০১৮ সালের ১১ এপ্রিল "স্টুডেন্ট অব দ্য ইয়ার ২" (২০১৯) এর মাধ্যমে তার চলচ্চিত্রাঙ্গনে যাত্রা শুরুর খবর প্রকাশিত হয়। ২০১৯ সালে তার অভিনীত আরেকটি চলচ্চিত্র "মারজাভান" মুক্তি পেয়েছে।
ব্র্যান্ডহর্স্ট জাদুঘর

ব্র্যান্ডহর্স্ট জাদুঘর জার্মানির মিউনিখে অবস্থিত জাদুঘর। ২০০৯ সালের ২১ মে এটি চালু হয়। জাদুঘরে হেনকেল ট্রাস্টের উত্তরাধিকারী উডো ফ্রিৎজ-হারমান ও আনেট ব্র্যান্ডহর্স্টের নিকট থেকে প্রাপ্ত আধুনিক শিল্পের প্রায় ২০০ নিদর্শন প্রদর্শন করা হয়। ২০০৯ সালে জাদুঘরের সংগ্রহে প্রায় ৭০০ শতাধিক শিল্পকর্ম ছিল।
হেনকেলের প্রতিষ্ঠাতার প্রপৌত্রী আনেট ব্র্যান্ডহর্স্ট ও তার স্বামী উডো ফ্রিটজ-হারমান ১৯৭১ সাল থেকে শিল্প সংগ্রহ শুরু করেন। ১৯৯৯ সালে আনেট ক্যান্সারে মারা যাওয়ার পর তার স্বামী উডো সেসব সংগ্রহ বাভারিয়া রাজ্যকে দান করেন। শর্ত ছিল যে এর জন্য একটি ভবন নির্মাণ করা হবে। নির্মাণ কাজের জন্য ৬৭ মিলিয়ন ডলার বাভারিয়া রাজ্য কর্তৃক প্রদান করা হয়।
জাদুঘর ভবনটি কুন্সটারিয়ালে পিনাকথেক ডের মডার্নের পাশে অবস্থিত। এর স্থপতি ছিলেন সাওরব্রাক হাটন। এর দীর্ঘ, দ্বিতল, আয়তাকার কাঠামো ও বহু রঙের ফাসাদ ২৩টি ভিন্ন রঙ্গিন আবরণের ৩৬,০০০ উলম্ব সিরামিক লুভ্র সমন্বয়ে গঠিত। ভবনে সিঁড়ি যুক্ত তিনটি প্রদর্শনী এলাকা রয়েছে। মিডিয়া স্যুট ছাড়া বাকি গ্যালারিসমূহের দেয়াল সাদা এবং এতে ড্যানিশ ওক কাঠের মেঝে রয়েছে।
জাদুঘরে অ্যান্ডি ওয়ারহলের ১০০টির মত শিল্পকর্ম (হ্যামার অ্যান্ড স্যাকল, ১৯৭৬, দ্য লাস্ট সাপারr, ১৯৮৬) এবং কাই টমব্লির ৬০টির অধিক শিল্পকর্ম সংরক্ষিত রয়েছে। যুক্তরাষ্ট্রের বাইরে এটি টম্বলির সর্ববৃহৎ শিল্পসংগ্রহ। টমব্লির আঁকা লেপান্টোর যুদ্ধের ধারাবাহিক চিত্রসমূহ এতে সংরক্ষিত রয়েছে।
এছাড়া জোসেফ বয়েস, মারিও মের্জ‌, ইয়ানিস কুনেলিস, গিয়র্গ বাসেলিৎজ, ফ্রান্সিস্কো ক্লেমেন্টে, গেরহার্ড‌ রিখটার, ব্রুস নুমান, ইয়ান মিশেল বাস্কিয়াট, মাইক কেলি, জিগমার পোলক, জন চেম্বারলাইন, রবার্ট গবার, এরিশ ফিশল, অ্যালেক্স কাটজ, ড্যামিয়েন হার্স্ট‌ের শিল্পকর্ম রয়েছে। কাসিমির ম্যালেভিচ, কার্ট শিউটারস ও জোয়ান মিরোসহ অন্যান্য শিল্পকর্মও ব্র্যান্ডহর্স্ট জাদুঘরে রয়েছে।
উডো ও আনেট ব্র্যান্ডহর্স্ট শিল্পকর্ম ছাড়াও সাহিত্যের প্রতি আগ্রহী ছিলেন। পাবলো পিকাসোর ১১২টি চিত্রায়িত বইও জাদুঘরের সংগ্রহের অংশ।
নতুন সংগ্রহের মধ্যে রয়েছে আইজ্যাক জুলিয়েনের ভিডিও "ওয়েস্টার্ন ইউনিয়ন: স্মল বোটস" এবং ওয়াল্টার ডি মারিয়ার ইনস্টলেশন "লার্জ‌ রেড স্ফিয়ার"।
২০০৯ সালের হিসাবে জাদুঘরে ১২০ মিলিয়ন ইউরো অনুদান রয়েছে। এর সুদ থেকে প্রাপ্ত অর্থ থেকে ২ মিলিয়ন ইউরোর অধিক বার্ষিক বাজেট লাভ করা হয়। এই পরিমাণ মিউনিখের অন্যান্য যে কোনো সংগ্রহের থেকে বেশি।
নাজির আহমেদ খান

নাজির আহমেদ খান (; ১৯০৪ – ২৬ আগস্ট ১৯৮৩) একজন পাকিস্তানি চলচ্চিত্র অভিনেতা, পরিচালক ও প্রযোজক ছিলেন। তিনি প্রাক্তন স্বাধীন ভারত এবং পরবর্তীতে পাকিস্তানে প্রথম সফল চলচ্চিত্র নায়ক হিসেবে বিবেচিত। নাজির তার ৫৫ বছরের দীর্ঘ কর্মজীবনে প্রায় ২০০টির অধিক চলচ্চিত্রে কাজ করেছেন। নাজির আহমেদ ভারত ও পাকিস্তানের উভয় চলচ্চিত্র শিল্পে বাও জি নামে পরিচিত ছিলেন।
নাজির কাকজাই এর পাঠান পরিবারে জন্মগ্রহণ করেন। তার ৩জন স্ত্রী ছিল। তিনি প্রথশ স্ত্রী ছিল তার চাচাত বোন সিকান্দারা বেগমকে (১৯৬০ সালের মুঘল-ই-আজম চলচ্চিত্রের কিংবদন্তি পরিচালক কে আসিফের বোন ছিলেন)। পরবর্তীতে তিনি কাতক নৃত্যশিল্পী সীতা দেবী সঙ্গে খুব অল্প সময়ের জন্য বিবাহ করেছিলেন। মজার ব্যাপার হলো, তাদের তালাকের পরে সীতার দেবী অন্য কাউকে বিয়ে না করে নাজিরের চাচাত ভাই কে আসিফকে বিয়ে করেন।
অ্যালবার্ট পিন্টো কো গুসসা কিউঁ আতা হ্যায়?

অ্যালবার্ট পিন্টো কো গুসসা কিউঁ আতা হ্যায়? () ২০১৯ সালের একটি বলিউড চলচ্চিত্র, যেটি পরিচালনা করেছেন সৌমিত্র রানাদে। চলচ্চিত্রটি ১৯৮০ সালের চলচ্চিত্র "অ্যালবার্ট পিন্টো কো গুসসা কিউঁ আতা হ্যায়" অবলম্বনে বানানো হয়েছে। চলচ্চিত্রটিতে অভিনয় করেছেন মানব কাউল, নন্দিতা দাস, সৌরভ শুক্লা, কিশোর কদম, ওমকার দাস মানিকপুরিসহ আরো অনেকে। চলচ্চিত্রটি সিঙ্গাপুর দক্ষিণ এশীয় চলচ্চিত্র উৎসবে প্রদর্শিত হয় এবং ভারতের প্রেক্ষাগৃহগুলোতে ২০১৯ সালের ১২ এপ্রিল মুক্তি পায়।
আন্তর্জাতিক বিশুদ্ধ যোগব্যায়াম সমিতি

আন্তর্জাতিক শুদ্ধ ভক্তিযোগ সমিতি ( ইংরেজিতে ইন্টারন্যাশনাল পিওর ভক্তি যোগ সোসাইটি - আইপিবিওয়াইএস ) এটি একটি ভক্তি যোগের আন্তর্জাতিক সোসাইটি নামে পরিচিত। ২০০৪ সালে ভক্তিবেদান্ত নারায়ণ গোস্বামী দ্বারা প্রতিষ্ঠিত বৈষ্ণব ধর্মীয় সংগঠন।গৌড়ীয় বৈষ্ণবমত প্রচার এবং সারা পৃথিবীতে ভক্তি যোগ অনুশীলন করার উদ্দেশ্যে এর প্রতিষ্ঠা করা হয়।
এই সংগঠনের মুখ্য মন্দিরগুলির মধ্যে একটি মোচবি (নবদ্ব‌ীপ, পশ্চিমবঙ্গ, ভারত)।
২০০৪ সাল পর্যন্ত ভক্তিবেদান্ত নারায়ণ গোস্বামীদের অনুসারীরা কলকাতার ভক্তি প্রজ্ঞান কেশব গোস্বামী প্রতিষ্ঠিত ধর্মীয় প্রতিষ্ঠান শ্রী গৌড়ীয় বেদান্ত সমিতির অংশীদার ছিল। পরবর্তীকালে ভক্তিবেদান্ত নারায়ণ গোস্বামী শ্রী গৌড়ীয় বেদান্ত কমিটির কার্যক্রম সম্পর্কিত তার কর্তৃত্ব ত্যাগ করেন এবং নিজের আন্তর্জাতিক সমাজ "ভক্তি" (পরবর্তীতে "আন্তর্জাতিক ভক্তি যোগব্যায়ামের আন্তর্জাতিক সমাজ" নামে পরিচিত) তৈরি করেন।
ভক্তিবেদান্ত নারায়ণ গোস্বামী বিশ্বের প্রায় ৩০ বার গৌড়ীয় বৈষ্ণববাদ প্রচার করেছিলেন।তিনি ধর্মগ্রন্থগুলি সক্রিয়ভাবে অনুবাদ করেছিলেন এবং তার মন্তব্য, বক্তৃতা ও কথোপকথনে তাদের সারাংশ প্রকাশ করেছিলেন। ভক্তিবেদান্ত নারায়ণ গোস্বামীর রচনাগুলির ৫০ টির বেশি ভলিউম, যা বিশ্বের অনেক ভাষায় পাওয়া যায়। যেমন- ইংরেজি, জার্মান, ফ্রেঞ্চ, স্প্যানিশ, রাশিয়ান, লিথুয়ানিয়ান, চীনা এবং অন্যান্য।
বর্ত‌মানে মোচবি (MOCHBI) প্রধানত ভেকটিভেন্টা নারায়ণ গোস্বামীর বক্তৃতা এবং অনুবাদ করা বই প্রকাশ করে। মিশনারি কার্যকলাপের প্রধান অংশ হল পূজা ,সেবা, গৌড়ীয় বৈষ্ণব ধর্মগ্রন্থগুলির যৌথ অধ্যয়ন, বই বিতরণ, হরেক কৃষ্ণমন্ত্র গাওয়া এবং রাস্তায় জনসাধারণের সাথে বক্তৃতাগুলি নিয়ে আলোচনা।
মোচবি এর দাতব্য ক্রিয়াকলাপের একটি হল দরিদ্রদের জন্য গৌড়ীয়-বৈষ্ণব ছুটির দিনে বিনামূল্যে, পবিত্র নিরামিষভোজী খাবার (প্রসাদ) বিতরণ করা হয়। ভক্তিবেদান্ত নারায়ণ গোস্বামী এর অনুসারীগণের মতে, জন্মাষ্টমীতে কেশবজী গৌড়ীয় মঠে ৫০,০০০ এরও বেশি খাবার বিনামূল্যে বিতরণ করা হয়। চৈতন্যদেবের সম্মানে অনুষ্ঠিত দশ দিনের বার্ষিক গৌর পূর্ণিমা উৎসবের সময় ৫০০,০০০ এরও বেশি প্রসাদ বিতরণ করা হয়।ব্রজমণ্ডল-পরিক্রমায় গোবর্ধ‌নে ১০০,০০০ এরও বেশি প্রসাদ বিতরণ করা হয়।
১৯৯৯ সাল থেকে রাশিয়ার (২০০৪ সাল পর্যন্ত শ্রী ভক্তিবেদান্ত গৌড়ীয় মঠ হিসাবে) অপারেটিং হচ্ছে। রাশিয়া এবং স্বাধীন রাষ্ট্রের রাষ্ট্রমণ্ডল(সিআইএস): মস্কো, সেন্ট পিটার্সবার্গে, পারম, ইয়েকাতেরিনবুর্গ, আস্ট্রাকান, উফা, ব্রায়ানস্ক, ক্রাশোয়ার্সস্ক, সোচি, নাবারেজনি চেলনি, স্টারলিটামাক, মিনস্ক, ওডেসা, ডিনপ্রো, তাশখন্দে এর প্রধান কেন্দ্রগুলি অবস্থিত।২০০৩ সালে রাশিয়া এবং সিআইএসে ভক্ত সংখ্যা প্রায় ৭০০ জন ছিল।
অনুসারীরা নিয়মিত পবিত্র স্থানগুলিতে তীর্থযাত্রার জন্য ভারত সফর করেন এবং ভারত ও অন্যান্য দেশ থেকে প্রচারকদেরকে রাশিয়ায় আমন্ত্রণ জানান।
রেমন রেইফার

রেমন অ্যান্টন রেইফার (; জন্ম: ১১ মে, ১৯৯১) বার্বাডোসের সেন্ট লুসি এলাকায় জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ডিসেম্বর, ২০১৭ সালে ওয়েস্ট ইন্ডিজ দলের পক্ষে আন্তর্জাতিক ক্রিকেটে অভিষেক ঘটে রেমন রেইফারের। ঘরোয়া প্রথম-শ্রেণীর ওয়েস্ট ইন্ডিয়ান আন্তর্জাতিক ক্রিকেটে গায়ানা দলের প্রতিনিধিত্ব করছেন। দলে তিনি মূলতঃ বামহাতি ব্যাটসম্যান হিসেবে খেলে থাকেন। এছাড়াও বামহাতে মিডিয়াম ফাস্ট বোলিংয়ে দক্ষতা প্রদর্শন করে চলেছেন রেমন রেইফার।
রেইফার পরিবারের চতুর্থ প্রথম-শ্রেণীর ক্রিকেটার তিনি। স্বনামধন্য ক্রিকেট পরিবারের সন্তানের রেমন রেইফার। তার পিতা এলভিস রেইফার বার্বাডোস ও হ্যাম্পশায়ারের পক্ষে প্রথম-শ্রেণীর ক্রিকেট ও লিস্ট এ ক্রিকেটে অংশ নিয়েছিলেন। তার কাকাতো ভাই ফ্লয়েড রেইফার কম্বাইন্ড ক্যাম্পাসেসসহ ওয়েস্ট ইন্ডিজের টেস্ট ও ওডিআইয়ে নেতৃত্ব দিয়েছেন। তার কাকা জর্জ রেইফার বার্বাডোসের পক্ষে প্রথম-শ্রেণীর ক্রিকেট ও লিস্ট এ ক্রিকেটে অংশ নিয়েছেন এবং ইংরেজ ঘরোয়া ক্রিকেটে স্কটল্যান্ডের পক্ষে খেলেছেন। এছাড়াও তার আরেক কাকা লেসলি রেইফার বার্বাডোসের প্রতিনিধিত্ব করেছেন।
আদর্শ অল-রাউন্ডারের যোগ্যতা রয়েছে তার। বিশের মাঝামাঝি গড়ে ব্যাট ও বল হাতে প্রথম-শ্রেণীর ক্রিকেটে তিনি তার ধারাবাহিকতার প্রতিধ্বনি ফুঁটিয়ে তুলছেন।
২০১০-১১ মৌসুমে কম্বাইন্ড ক্যাম্পাসেস ও কলেজেস দলের সদস্যরূপে উইনওয়ার্ড আইল্যান্ডসের বিপক্ষে আঞ্চলিক চারদিনের প্রতিযোগিতায় প্রথম-শ্রেণীর ক্রিকেটে অভিষেক ঘটে তার। ২০১৬-১৭ মৌসুমে চারদিনের প্রতিযোগিতার শিরোপা জয়ে গায়ানাকে নেতৃত্ব দেন। ২১.৫৮ গড়ে ৩৬ উইকেট লাভের পাশাপাশি ৩৭.০৮ গড়ে ৪৪৫ রান তুলেছেন। এরফলে, ২০১৭ সালে ইংল্যান্ড সফরকে ঘিরে দল নির্বাচকমণ্ডলীর দৃষ্টি আকর্ষণে সক্ষমতা দেখান।
২০১৭ সালের সিপিএলের নবম আসরে বার্বাডোস ট্রাইডেন্টসের পক্ষে খেলার জন্যে চুক্তিবদ্ধ হন। ২০১৮-১৯ মৌসুমের রিজিওনাল সুপার৫০ প্রতিযোগিতায় গায়ানার পক্ষে সর্বোচ্চ রান সংগ্রাহকের ভূমিকায় অবতীর্ণ হয়েছিলেন। নয় খেলায় অংশ নিয়ে তিনি ৩২৩ রান তুলেন।
জুলাই, ২০১৭ সালে ওয়েস্ট ইন্ডিজ দলের সাথে ইংল্যান্ড গমন করেন। ওয়েস্টে ইন্ডিজ দলের সদস্যরূপে অন্তর্ভুক্ত হলেও স্বাগতিক ইংল্যান্ডের বিপক্ষে কোন টেস্ট খেলার জন্যে মনোনীত হননি তিনি। অক্টোবর, ২০১৭ সালে জিম্বাবুয়ে সফরে টেস্ট দলের সদস্য করা হয় রেমন রেইফারকে। এবারো তাকে নিরাশ হতে হয়। ২০১৭-১৮ মৌসুমে নিউজিল্যান্ড গমন করেন। অবশেষে ৯ ডিসেম্বর, ২০১৭ তারিখে নিউজিল্যান্ডের বিপক্ষে টেস্ট খেলার স্বপ্ন পূরণ হয় তার।
অক্টোবর, ২০১৮ সালে ক্রিকেট ওয়েস্টে ইন্ডিজ (সিডব্লিউআই) কর্তৃপক্ষ ২০১৮-১৯ মৌসুমে উন্নয়নমুখী চুক্তির আওতায় এনে তাকে পুরষ্কৃত করে। এপ্রিল, ২০১৯ সালে আয়ারল্যান্ডে অনুষ্ঠিতব্য ত্রিদেশীয় সিরিজে তাকে অন্তর্ভুক্ত করা হয়।
রিয়াজ খান

রিয়াজ খান একজন ভারতীয় চলচ্চিত্র অভিনেতা এবং বডিবিল্ডার যিনি প্রধানত মালয়ালম এবং তামিল সিনেমাতে কাজ করে থাকেন। এছাড়াও তিনি বেশ কয়েকটি তেলুগু ও কন্নাটা চলচ্চিত্রে অভিনয় করার পাশাপাশি একটি হিন্দি চলচ্চিত্র এবং ২টি বাংলা চলচ্চিত্রে কাজ করেছেন। তিনি বলচন্দ্র মেনন পরিচালিত মালয়ালম চলচ্চিত্র সুঘাম সুঘকরামে অভিনেতা হিসেবে আত্মপ্রকাশ করেন। পরবর্তীতে তিনি তামিল ও তেলুগু চলচ্চিত্রে অভিনয় করেন। কয়েক বছর পর, তিনি মালায়ালাম চলচ্চিত্রে শিল্পে ফিরে আসেন, তার সহ-তারকা ছিলেন মহনলাল। তিনি ইনশেপ হেলথ অ্যান্ড ফিটনেস নামের একটি চেন্নাই ভিত্তিক ফিটনেস স্টুডিওর ব্র্যান্ড এম্ব্যাসার হিসেবে কাজ করছেন। তার উল্লেখযোগ্য চলচ্চিত্রের মধ্যে রয়েছে বদ্রি (২০০১), বাবা (২০০২), রমনা (২০০২), বলেত্তান (২০০৩), উইনার (২০০৩), রানওয়ে (২০০৪), পাওয়ার অফ উইমেনি (২০০৫) গজিনি (২০০২), থিরুপাঠি (২০০৬) এবং স্ট্যালিন (২০০৬)। বর্তমানে তিনি সান টিভিতে নন্দিনী ধারাবাহিকে অভিনয় করছেন।
বনানী ডিএনসিসি-ইউনিক কমপ্লেক্স

বনানী ডিএনসিসি-ইউনিক কমপ্লেক্স হলো ঢাকার একটি গগনচুম্বী অট্টালিকা। এটি নির্মাণ করছে বোরাক রিয়েল এস্টেট। স্থাপনাটির উচ্চতা ১২০ মিটার ও ইমারতটি ২৮ ত্লা বিশিষ্ট। পাঁচ তারকা বিশিষ্ট বনানীর হোটেল শেরাটন এই ভবনে অবস্থিত।
আজিজ কোর্ট ইম্পেরিয়াল

আজিজ কোর্ট ইম্পেরিয়াল হল চট্টগ্রামের একটি গগনচুম্বী অট্টালিকা যেটি শহরের আগ্রাবাদে অবস্থিত। ভবনটির উচ্চতা ১১২ মিটার ও এটি বত্রিশতলা বিশিষ্ট। ভবনটির নির্মাণকাজ ২০১৪ সালে শুরু হয় এবং ২০১৭ সালে ইমারতটির নির্মাণকাজ সম্পন্ন হয়। ভবনটি চট্টগ্রামের সবচেয়ে উচ্চতম ভবন এবং বাংলাদেশের পঞ্চম উচ্চতম ভবন।
হিল্টন অ্যাকারম্যান

হিল্টন মাইকেল অ্যাকারম্যান (; জন্ম: ২৮ এপ্রিল, ১৯৪৭ - মৃত্যু: ২ সেপ্টেম্বর, ২০০৯) ট্রান্সভাল প্রদেশের স্প্রিংস এলাকায় জন্মগ্রহণকারী প্রথিতযশা দক্ষিণ আফ্রিকান প্রথম-শ্রেণীর ক্রিকেটার ছিলেন। ঘরোয়া দক্ষিণ আফ্রিকান প্রথম-শ্রেণীর ক্রিকেটে ওয়েস্টার্ন প্রভিন্স দলের প্রতিনিধিত্ব করেছেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। এছাড়াও ডানহাতি মিডিয়াম বোলিংয়ে পারদর্শী ছিলেন হিল্টন অ্যাকারম্যান।
ডেল কলেজ বয়েজ হাই স্কুলে অধ্যয়ন করেন। সেখানে তিনি ‘হেড বয়’ ছিলেন। আক্রমণাত্মক ধাঁচে বামহাতে ব্যাটিং উদ্বোধনে নামতেন হিল্টন অ্যাকারম্যান। ১৯৬৩-৬৪ মৌসুমে বর্ডার দলের সদস্যরূপে প্রথম-শ্রেণীর ক্রিকেটে অভিষেক ঘটে তার। ১৬ বছর বয়সী ঐ তরুণ তখন বিদ্যালয়ের ছাত্র ছিলেন। চৌদ্দ বছর আট মাস বয়সে দক্ষিণ আফ্রিকা বিদ্যালয়ের তৎকালীন সর্বকনিষ্ঠ ক্রিকেটার হিসেবে অংশগ্রহণ করেন।
প্রায় ২০ বছর প্রথম-শ্রেণীর ক্রিকেট খেলায় পদচারণ ছিল তার। এ সময়ে বারো হাজারেরও অধিক রান সংগ্রহ করেছিলেন। ১৬ বছর বয়সে বর্ডারের পক্ষে প্রথম-শ্রেণীর ক্রিকেটে অভিষেক ঘটে তার। পরের বছর সফরকারী এমসিসি দলের বিপক্ষে নিজস্ব প্রথম সেঞ্চুরি হাঁকান। এরফলে দ্বিতীয় বিদ্যালয় ছাত্র হিসেবে কোন আন্তর্জাতিক দলের বিপক্ষে এ বিরল কৃতিত্ব অর্জন করেছিলেন।
আঠারো বছর বয়সে সাউথের সদস্যরূপে নর্থের বিপক্ষে খেলার জন্যে মনোনীত হন। এ খেলাটি পরবর্তী মৌসুমে অস্ট্রেলিয়ার বিপক্ষে যাচাই-বাছাইয়ের অংশ ছিল। ৮৪ রান সংগ্রহ করেন তিনি।
১৯৬৭ থেকে ১৯৭১ সময়কালে নর্দাম্পটনশায়ারের সদস্যরূপে সফলতার সাথে চার মৌসুম খেলেন। তন্মধ্যে, তিন মৌসুমে সহস্রাধিক রান তুলেন। ১৯৭৭-৭৮ মৌসুমে ওয়েস্টার্ন প্রভিন্সের কারি কাপের শিরোপা বিজয়ে নেতৃত্ব দেন। ১৯৮১-৮২ মৌসুম পর্যন্ত ওয়েস্টার্ন প্রভিন্সের পক্ষে খেলায় চালিয়ে যেতে থাকেন।
বহিঃবিশ্ব একাদশের সদস্যরূপে সুনীল গাভাস্কারের সাথে ব্যাটিং উদ্বোধনে নেমেছিলেন। অনুমোদনহীন প্রথম টেস্টে সেঞ্চুরিসহ শেষ দুই টেস্টে অর্ধ-শতকের ইনিংস খেলেন। ঐ সফরে ৩৭.৪১ গড়ে রান তুলেন।
১৯৬৬-৬৭ মৌসুমে সফরকারী অস্ট্রেলিয়া একাদশের বিপক্ষে দুইবার খেলার সুযোগ পান। কিন্তু, শক্তিধর টেস্ট দলটিতে অংশগ্রহণের জন্যে তা যথেষ্ট ছিল না। ১৯৬৯-৭০ মৌসুমেও টেস্ট দলে ঠাঁই হয়নি তার। ১৯৭১-৭২ মৌসুমে অস্ট্রেলিয়া গমনের জন্যে দক্ষিণ আফ্রিকা দলের সদস্য করা হয়। কিন্তু বর্ণবৈষম্যবাদের কারণে আন্তর্জাতিক ক্রীড়াঙ্গনে দক্ষিণ আফ্রিকার উপর নিষেধাজ্ঞা প্রদানে করা হলে এ সফরটি বাতিল হয়ে যায়। এর পরিবর্তে বিকল্প সিরিজ আয়োজনের ব্যবস্থা করা হলে তিনি বিশ্ব একাদশের সদস্যরূপে খেলেন। ঐ সিরিজে ৪৬.১৪ গড়ে ৩২৩ রান তুলেন।
ক্রিকেট খেলা থেকে অবসর গ্রহণের পর তিনি কোচিং জগতের দিকে ধাবিত হন। তার ছত্রচ্ছায়ায় কিশোর হাশিম আমলা’র ন্যায় বিখ্যাত ক্রিকেটারের উত্থান ঘটে। এরপর টেলিভিশনের ধারাভাষ্যকারের দায়িত্ব পালন করেছিলেন।
২০০০ সালে জিম্বাবুয়ে জাতীয় ক্রিকেট দলের কোচের জন্যে মনোনীত হন। তবে, দক্ষিণ আফ্রিকান ক্রিকেট বোর্ড তাকে এ দায়িত্ব নিতে মানা করে ও দক্ষিণ আফ্রিকা এ দল এবং অনূর্ধ্ব-১৯ দলের দায়িত্বভার প্রদান করে।
ব্যক্তিগত জীবনে বিবাহিত ছিলেন তিনি। তার সন্তান হিল্টন ডি. অ্যাকারম্যান ১৯৯৮ সালে দক্ষিণ আফ্রিকার পক্ষে টেস্ট ক্রিকেটে অংশগ্রহণ করেছিলেন এবং ওয়েস্টার্ন প্রভিন্সের পক্ষে খেলেন ও ২০০৯ সালে লিচেস্টারশায়ার থেকে অবসর গ্রহণ করেন।
২ সেপ্টেম্বর, ২০০৯ তারিখে ৬২ বছর বয়সে কেপটাউনে হিল্টন অ্যাকারম্যানের দেহাবসান ঘটে।
শাহবাজ খান

শাহবাজ খান (জন্ম: ১০ মার্চ ১৯৬৬) একজন ভারতীয় অভিনেতা, ইন্দোর মধ্যপ্রদেশ থেকে চলচ্চিত্রাঙ্গনে প্রবেশ করেছেন। তিনি টেলিভিশন ধারাবাহিক বেতাল পচিসি", চন্দ্রকান্ত, যুগ, দ্য গ্রেট মারাঠা ও লুটারী দুলহান এ প্রধান চরিত্রে অভিনয় করার জন্য বিখ্যাত এবং এবং দি সোর্ড অব টিপু সুলতানে হায়দার আলী চরিত্রে অভিনয় করার সুবাদে পরিচিত। এছাড়াও তিনি ২০১৮ সালের চায়না ব্লকবাস্টার চলচ্চিত্র ডাইং টু সার্ভাইভ এ অভিনয় করেন।
শাহবাজ মূলত ভারতের মধ্যপ্রদেশের ইন্দোর জন্মগ্রহণ করেন এবং তিনি বিখ্যাত শাস্ত্রীয় সঙ্গীতশিল্পী উস্তাদ আমীর খানের পুত্র। তিনি কাম্পতিতে অবস্থিত সেন্ট জোসেফ কনভেন্ট এবং নাগপুরের হিজলপুর কলেজ লেখাপাড়া সম্পন্ন করেন। মুম্বাই চলে যাওয়ার কয়েক বছর আগে তিনি একটি স্থানীয় বারে কাজ করতেন।
রেড ক্রিসেন্ট রূপায়ন টাওয়ার

রেড ক্রিসেন্ট রূপায়ন টাওয়ার হল ঢাকার একটি নির্মাণাধীন গগনচুম্বী অট্টালিকা যেটি পঁয়তাল্লিশতলা ও ১৬০ মিটার উচ্চতাবিশিষ্ট।
গ্র্যান্ড হায়াট কলম্বো

গ্র‍্যান্ড হায়াট কলম্বো (সিংহলি: ග්‍රෑන්ඩ් හයට් කලම්බු) হল শ্রীলঙ্কার রাজধানী কলম্বোতে অবস্থিত সাতচল্লিশ তলাবিশিষ্ট একটি পাঁচ তারকা হোটেল। এই ইমারতে অতিথিদের জন্য ৪৭৫ টি কক্ষ ছাড়াও সার্ভিসিং এর জন্য ৮৪ টি কক্ষ আছে। এটি শ্রীলঙ্কায় হায়াট ব্র‍্যান্ডের প্রথম হোটেল। ইমারতটির নিকটে সেন্ট থমাস প্রিপারেটরি স্কুল অবস্থিত।
তারিক খান

তারিক আলী খান একজন প্রাক্তন ভারতীয় চলচ্চিত্র অভিনেতা; যিনি হিন্দি চলচ্চিত্রে কাজের জন্য সুপরিচিত। ১৯৭৩ সালে তার চাচা নাসির হোসেন পরিচালিত চলচ্চিত্র ইয়াদো কি বারাত-এ অভিনয়ের মাধ্যমে চলচ্চিত্রাঙ্গনে আত্মপ্রকাশ করেন। এছাড়াও তিনি নাসিরের হাম কিসিসে কা নাহি (১৯৭৭) -এ অভিনয় করেছিলেন। যদিও উভয় চলচ্চিত্র ব্যবসায়িকভাবে সাফল্য অর্জন করেছিল কিন্তু তার কর্মজীবনে তেমন প্রভাব ফেলেনি। ১৯৯৫ সালে তার সর্বশেষ চলচ্চিত্র "মেরা দামান্দ" এর পরে অভিনয় ছেড়ে দিলেও পরবর্তীতে মাত্র কয়েকটি চলচ্চিত্রে অভিনয় করেছিলেন। 
খান ভারতের মহারাষ্ট্র, মুম্বাইয়ে আহসান আলী খানের ঘরে জন্মগ্রহণ করেন, যিনি নাসির হোসেনের বোনকে বিয়ে করেছিলেন। তিনি প্রখ্যাত অভিনেতা আমির খান এবং ফয়সাল খান এর চাচাত ভাই।
ইউনুস এমরে

ইউনুস এমরে () (১২৩৮-১৩২০) ছিলেন একজন তুর্কি সুফি আধ্যাত্মবাদী কবি যিনি আনাতোলিয়ার সংস্কৃতিকে ব্যাপকভাবে প্রভাবিত করেছেন। তিনি প্রাচীন আনাতোলীয় তুর্কি ভাষায় তার লেখা লিখেছেন, যা আধুনিক তুর্কি ভাষার প্রারম্ভিক পর্যায় হিসেবে পরিগণিত হয়। ইউনেস্কো সাধারণ সম্মেলনে ১৯৯১ সালকে এমরের ৭৫০তম জন্মদিন উপলক্ষে আন্তর্জাতিক ইউনুস এমরে বর্ষ হিসেবে ঘোষণা করে সর্বসম্মতিক্রম একটি প্রস্তাব পাস করা হয়।
ইউনুস এমরে তুর্কি সাহিত্যে গভীর প্রভাব ফেলেছেন। আহমদ ইয়াসাভি এবং সুলতান ওয়ালাদের পর, ইউনুস এমরে এমন প্রথম কবিদের মধ্যে অন্যতম, যিনি প্রাচীন আনাতোলিয়ান তুর্কি ভাষায় রচিত রচনাগুলি রচনা করেছেন। তার ভাষাশৈলী মধ্য ও পশ্চিম আনাতোলিয়ার সাধারণ মানুষের কথ্য ভাষার কাছাকাছি। এটি সেই ভাষা, যা বেশ কয়েকজন অজানা লোককবি, লোকগীতি, রূপকথা, ধাঁধা (হায়রান) এবং প্রবাদে ব্যবহৃত হয়েছে।
দাদে করকুতের ওঘুজ বীরগাথার মতো, যা মধ্য এশিয়ার প্রাচীন এবং অজানা মহাকাব্য, ইউনুস এমরের রচনায় হায়রান নামক কাব্যিক কৌশল ব্যবহারের ক্ষেত্রে অনুপ্রাণিত পার্সি লোককাহিনীগুলো মৌখিকভাবে তার কাছে এবং তার সমসাময়িকদের কাছে প্রেরণ করা হয়েছিল। এই কঠোর মৌখিক ঐতিহ্য দীর্ঘ সময় ধরে চলমান ছিল।
১২৪৩ সালের কোসে দাগের যুদ্ধে সুলতানাত-ই-রুমের পরাজয়ের মাধ্যমে আনাতোলিয়ায় মঙ্গোল আক্রমণ সহজ হয়ে গেলে, ইসলামী সুফি সাহিত্য আনাতোলিয়ায় সমৃদ্ধ হয়। ইউনুস এমরে এই ধারার অন্যতম বিশিষ্ট কবি হয়ে ওঠেন। তিনি আজারবাইজান থেকে বলকান পর্যন্ত বিভিন্ন দেশে জনপ্রিয় ব্যক্তিত্ব হিসেবে পরিচিত। সাতটি ভিন্ন ও বিস্তৃত স্থান ইউনুস এমরের সমাধি তাদের অঞ্চলে থাকার দাবিতে প্রতিযোগিতা করে।
ইউনুস এমরের সবচেয়ে গুরুত্বপূর্ণ বইটি হলো রিসালেতু’ন নুশিয়্যাহ।
ইউনুস নামটি আরবি ভাষার উৎসে প্রাপ্ত এবং এটি ইয়োনাহ বা জোনাহ (Jonah) নামের সমার্থক।
তার কবিতাগুলি, যা আনাতোলিয়ান লোককবিতার ঐতিহ্যে রচিত, প্রধানত ঈশ্বরীয় প্রেম এবং মানব ভাগ্য নিয়ে আলোচনা করে:
মুহাম্মদ, আলী, হাসান এবং হুসাইন নিয়ে একটি কবিতা:
ইউনুস এমরে ছিলেন Yunus Emre: Aşkın Yolculuğu নামে একটি দুই-মৌসুমের ৪৪ পর্বের কল্পিত নাটকের কেন্দ্রবিন্দু, যা তার জীবন অবলম্বনে নির্মিত হয়। এটি ২০১৫ সালে তুর্কি জাতীয় টেলিভিশনে (TRT) প্রিমিয়ার হয়, যার নির্মাতা ছিলেন মেহমেত বোজদাগ এবং ইউনুস এমরে চরিত্রে অভিনয় করেন গোকহান আতালাই। ইউনুস এমরে আরও একটি চলচ্চিত্র ও একটি গানের অনুপ্রেরণা হয়েছেন। তার জনপ্রিয় সাংস্কৃতিক উপস্থাপনাগুলোর মধ্যে রয়েছে:
আন্তর্জাতিক উত্তরাধিকার
আশগাবাত (তুর্কমেনিস্তান) শহরে একটি সড়ক ইউনুস এমরের নামে নামকরণ করা হয়েছে এবং তিনটি ভাস্কর্য স্থাপন করা হয়েছে (পারাহাট-১ মাইক্রোডিস্ট্রিক্ট, ইনস্পিরেশন পার্ক, এবং মাগটিমগুলু পার্কে)।
জাইন খান দুরানি

জাইন খান দুরানি একজন ভারতীয় অভিনেতা এবং মডেল, তিনি "কুছ ভিজে আলফাজ" চলচ্চিত্রে অভিনয়ের সুবাদে সুপরিচিত।
জাইন জম্মু ও কাশ্মিরের শ্রীনগর উপকূলে বাঘ-ই-মেহতাব শহরে জন্মগ্রহণ করেন। তিনি প্রাথমিকভাবে বার্ন হল স্কুলে ভর্তি হন, পরবর্তীতে দিল্লি পাবলিক স্কুলে যোগদান করেন এবং দিল্লী বিশ্ববিদ্যালয়ের জাকির হোসেন কলেজ থেকে বাণিজ্য শাখায় ডিগ্রি অর্জন করেন। তিনি থিয়েটারে অভিনয়ের পাশাপাশি কবিতা লেখা শুরু করেন।
শাব নামে একটি চলচ্চিত্রে ওনির এর সাথে সহকারী পরিচালক হিসেবে তিনি তার কর্মজীবন শুরু করেন, যেখানে তিনি চলচ্চিত্র নির্মাণ সম্পর্কে প্রযুক্তিগত অনেক ধারণা লাভ করেন। কুছ ভিজে আলফাজ চলচ্চিত্রের জন্য আয়োজিত একটি অডিশন করার পর তিনি চিত্রনায়ক হিসেবে নির্বাচিত হন, যেখানে পরিচালক ওনিরকে নিয়ে তিনি প্রধান চরিত্রে অভিনয় করেন। বিগ ৯২.৭ এফএম-এ লামহে নামক একটি অনুষ্ঠানে তিনি রেডিও জকি হিসেবে হাজির হন। এরপর তার বিরুদ্ধে অভিনেত্রী এবং মডেল সালনি চোপড়া কর্তৃক শারীরিক নির্যাতনের অভিযোগে আনা হয়। বিধু ভিনোদ চোপড়ার নির্মানাধীন চলচ্চিত্রের জন্য তিনি নির্বাচিত হন।
লিসা গাজী

লিসা গাজী (; জন্ম ১৪ই আগস্ট ১৯৬৯) বাংলাদেশে জন্মগ্রহণকারী একজন ব্রিটিশ লেখিকা, নাট্যকার, থিয়েটার পরিচালিকা এবং অভিনেত্রী। তিনি লন্ডনে বসবাস করেন।
লিসা গাজীর পিতা বাংলাদেশের মুক্তিযুদ্ধ এর সময় যুদ্ধ করেছিলেন।
গাজী থিয়েটার ও আর্টস কোম্পানি কমলা কালেক্টিভের সহ-প্রতিষ্ঠাতা। সাউথব্যাংক সেন্টারে তিনি ছিলেন "সিক্স সিজনস" এবং তাহমিমা আনাম এর আ গোল্ডেন এজ উপন্যাসের স্ক্রিপ্ট-লেখিকা এবং অভিনেত্রী। তার মঞ্চনাটকের কাজের মধ্যে রয়েছে: "", "সোনাতা", "রোকেয়ার স্বপ্ন", "দৈত্যের প্রতিশোধ", "চিন্তাশীল মানুষ", এবং "বনবিবি"। ২০১২-এ তিনি "বনবিবি: জঙ্গলের নারী" এর জন্য স্ক্রিপ্ট লেখেন। তিনি "পিপলস রোমিও" নামের মঞ্চনাটকে অভিনয় করেন, যেটি "তারা আর্টের" সাথে দেশব্যাপী আট সপ্তাহ সফর করে। "সোনাতা" মঞ্চনাটকে তিনি অভিনয় করেছিলেন, যার জন্য ২০১০ সালে ব্রিটিশ কাউন্সিল কর্তৃক বাংলাদেশে আমন্ত্রণ পান। তিনি "আ গোল্ডেন এজ" এর ধারাবাহিক অভিযোজনে অভিনয় করেছিলেন। তিনি আকরাম খানের "দেশ" মঞ্চনাটকে একজন সাংস্কৃতিক সমন্বয়কারী হিসাবে এবং একজন কণ্ঠ শিল্পী হিসেবে কাজ করেন।
২০১২-এ, গ্লোব থিয়েটারে অনুষ্ঠিত গ্লোব টু গ্লোব ফেস্টিভাল-এ তিনি "দ্য টেমপেষ্ট" এর একজন স্ক্রিপ্ট লেখিকা হিসেবে কাজ করেন। তিনি "উইস্পার মি হ্যাপি এভার অাফটার" নামক গার্হস্থ্য সহিংসতার উপর ভিত্তি করে বানানো একটি মঞ্চনাটকে অভিনয় করেছিলেন। তিনি অভিনেত্রী হিসেবে ট্রেনফরচেইঞ্জ পরিচালনা করেন এবং দাতব্য সংস্থা ওয়াটারএড -এর জন্য একটি চলচ্চিত্রে তাদের সাথে একটি প্রকল্পে কাজ করেছেন। মে এবং আগস্ট ২০১৪ এর মধ্যে, তিনি বিবিসির একটি শিক্ষাবিষয়ক চলচ্চিত্রের একটি ধারাবাহিকে অভিনেত্রী হিসাবে কাজ করেছেন।
বাংলা টিভিতে তিনি "এই জনপদে" নামক একটি সাপ্তাহিক সরাসরি ফোনালাপ অনুষ্ঠানের উপস্থাপনা করন। ২০১০-এ, তার প্রথম উপন্যাস "রৌরব" প্রকাশিত হয়।
তাকে কমলা কালেক্টিভের "বীরাঙ্গনা: উইমেন অব ওয়ার" থিয়েটার প্রকল্পের জন্য এসিই কর্তৃক শিল্পের জন্য অনুদান প্রদান করা হয়। তিনি ছিলেন একজন ধারণা বিকাশকারী, সহ-লেখিকা এবং এই থিয়েটার প্রোডাকশনে তিনি নিজেই অভিনয় করেছেন।
মে ২০১৪-এ, গাজি বিবিসি এশিয়ান নেটওয়ার্ক-এ নাদিয়া আলীর সঙ্গে এক সাক্ষাৎকার অনুষ্ঠানে যোগ দেন।
গাজী ও তার স্বামী,এবং তাদের দুই সন্তান আছে; একজনের জন্ম ২০০৪ সালে (নাম শেয়া), অন্যজনের জন্ম হয় ২০০৬ সালে (নাম রিশি)।
ইসমাত জাহান

ইসমাত জাহান (জন্ম ১৯৬০) ইউরোপীয় ইউনিয়নে অর্গানাইজেশন অব ইসলামিক কোঅপারেশন এর স্থায়ী পর্যবেক্ষক। ২০০৯ থেকে ২০১৬ সাল পর্যন্ত, তিনি বাংলাদেশের রাষ্ট্রদূত হিসেবে বেলজিয়াম লুক্সেমবার্গ, এবং ইউরোপীয়ান কমিউনিটিস-এ দায়িত্বপালন করেছেন এবং ২০০৭ থেকে ২০০৯ পর্যন্ত জাতিসংঘে বাংলাদেশের প্রথম স্থায়ী প্রতিনিধি হিসেবে নিযুক্ত ছিলেন।
বাংলাদেশ সিভিল সার্ভিস পরীক্ষায় উত্তীর্ণ হয়ে (পররাষ্ট্র বিষয়ক) ১৯৮২ সালে তিনি কূটনীতিক হিসেবে কর্মজীবন শুরু করেন, ঢাকা বিশ্ববিদ্যালয় থেকে তিনি অর্থনীতিতে অনার্স ও মাস্টার্স ডিগ্রি অর্জন করেন। পরে, তিনি ফ্লেচার স্কুল, ফ্লেচার স্কুল, টাফ্টস ইউনিভার্সিটি থেকে আইন এবং কূটনৈতিক বিষয়ে এম এ করেছেন, ক্রস নিবন্ধিত কোর্স নিয়ে মার্কিন যুক্তরাষ্ট্রের হার্ভার্ড ইউনিভার্সিটিতে কাজ করেছেন। তিনি যুক্তরাষ্ট্রের জর্জটাউন বিশ্ববিদ্যালয়ের স্কুল অব ফরেন সার্ভিসের ফেলোও ছিলেন।
তার কূটনৈতিক কর্মজীবনে, ইসমাত জাহান বাংলাদেশের পররাষ্ট্র মন্ত্রণালয়ের পাশাপাশি নিউইয়র্ক সিটি, জেনেভা, এবং নয়া দিল্লিতে বাংলাদেশের বিদেশে স্থায়ী মিশনসমূহে দায়িত্ব পালন করেছিলেন। ২০০৫-২০০৭ পর্যন্ত তিনি নেদারল্যান্ডসে বাংলাদেশের রাষ্ট্রদূত হিসেবে নিযুক্ত ছিলেন।
নেদারল্যান্ডসের রাষ্ট্রদূত হিসেবে তার নিয়োগের পূর্বে, তিনি মহাপরিচালক হিসেবে দায়িত্ব পালন করেন আন্তর্জাতিক সংস্থা, জাতিসংঘ-এর এবং বাংলাদেশের পররাষ্ট্র মন্ত্রণালয়ের বহু-বৈদেশিক অর্থনৈতিক বিষয়ক উইংস এর।
জুলাই ২০১৬-এ, তিনি ইউরোপিয়ান ইউনিয়নে ওআইসি-এর স্থায়ী পর্যবেক্ষক মিশন প্রধান হিসাবে নিযুক্ত হন।
তিনি নেদারল্যান্ডস এর অধিবাসী ইউনিভার্সিটি ক্যাথলিক ডি লোভেন, বেলজিয়াম এর আরবি ভাষার অধ্যাপক জোহানেস ডেঞ্জ হিজারকে বিয়ে করেন। তার এই বিয়ে ছিল প্রথমবারের মত একজন বাংলাদেশী কূটনীতিকের সাথে এক অ-বাংলাদেশী নাগরিকের বিয়ে।
তানহা জাফরিন

তানহা জাফরিন একজন বাংলাদেশী মডেল ও চলচ্চিত্র অভিনেত্রী। তিনি লাক্স চ্যানেল আই সুপারস্টার সুন্দরী প্রতিযোগিতার সেরা দশে স্থান উত্তীর্ণ হওয়ায় পরিচিতি লাভ করেন। "বৌ বানাবো তোকে" চলচ্চিত্রে অভিনয়ের মাধ্যমে তার চলচ্চিত্র কর্মজীবনে অভিষেক ঘটে।
তানহা জাফরিন জয়পুরহাট জেলার পাঁচবিবি এন.এম সরকারি বালিকা উচ্চ বিদ্যালয় থেকে এসএসসি পরীক্ষায় অংশগ্রহণ করেন এবং জয়পুরহাট সরকারি মহিলা কলেজ থেকে এইচএসসি পাস করেন।
লেখক ও চলচ্চিত্র নির্মাতা আহমেদ খান রিজবি পরিচালিত "বৌ বানাবো তোকে" চলচ্চিত্রে অভিনয়ের মাধ্যমে তানহা জাফরিনের চলচ্চিত্র কর্মজীবন শুরু হয়। তিনি "ডায়মন্ড ওয়ার্ল্ড" কোম্পানির টিভি বিজ্ঞাপনে মডেল হিসেবে কাজ করেছেন। ২০১৩-এ তিনি নবীন অভিনেতা সুমিত-এর বিপরীতে অভিনয়ের জন্য "যে গল্পে ভালবাসা নেই" নামক একটি চলচ্চিত্রে অভিনয় করার জন্য চুক্তিবদ্ধ হন।